《八月七日与吴沈二道人同过书坞时山堂初成》
宋代·周南

暋阳收晶荧，清舫度林彙。
坡陀认槿篱，屋角初涂墍。
入门露荫竹，走鞭土为沸。
橘栾尚涉涩，菊柄已幽毅。
少纾趺坐筋，渐出穹隙味。
疎丛石贞瘦，密樾尘髣髴。
成余独往愿，劳我慈亲费。
亲年合几何，倏已近喜畏。
我发白满把，晚食迟下胃。
一岁能几来，每来时自慰。
不雨已经旬，长道熠饥蜚。
竹檐出山泉，草根坌土气。
长愿居此劳，州里未为贵。